## El consell de Societat Projectes per a la Transformació Digital proposa nomenar Fermín Crespo nou director general de l'entitat

*** La nova direcció s'encarregarà de rellançar els estudis de Ciutat de la Llum i Districte Digital, entre altres projectes
* La decisió ha d'acceptar-se i confirmara en el ple del Consell**

El consell d'administració de Societat Projectes per a la Transformació Digital (SPTD) ha acordat este dilluns per unanimitat nomenar com a director de l'entitat Fermín Crespo Martínez, amb l'objectiu de liderar una nova etapa en la qual reposicionar tots els elements de negoci que engloba l'empresa pública. La proposta ha d'aprovar-se en el Ple del Consell per a fer-se efectiva.

Fermín Crespo tindrà la tasca de la posada en marxa dels estudis de cinema de Ciutat de la Llum, la línia d'atracció d'empreses de Districte Digital, el pla especial director d'usos i infraestructures de l'àrea del parc temàtic de Benidorm-Finestrat, esdeveniments com Alacant Port d'Eixida i la gestió de les obres del centre cultural de Benidorm i de l'auditori conservatori de música de Torrevieja, entre altres projectes.

És soci director de Posicionament Estratègic i Comunicació de la consultora ATAMA Estrategia Responsable des de 2016. És llicenciat en Filosofia i Lletres i Geografia i Història, per la Universitat d'Alacant i ha cursat un MBA-Executive en Fundesem Business School (FBS).

Ha dedicat la seua vida professional fonamentalment al món de la comunicació estratègica i, en els últims cinc anys, ha ampliat el seu camp d'assessorament també a la consultoria integral de direcció d'empresa i *mentoring* estratègic per a gerents i equips de direcció, amb especial participació en els comités de direcció de companyies joves.  
Va començar com a periodista en diferents mitjans i després amplià el seu camp professional als gabinets de comunicació del món institucional. Durant dos dècades ha ocupat els càrrecs de cap de premsa, director de comunicació, director executiu i secretari general en la Confederació Empresarial de la Província d'Alacant (COEPA).

Actualment és professor de dos màsters vinculats al desenvolupament del territori que impartix l'Institut del de l'Aigua i les Ciències Ambientals de la Universitat d'Alacant.  
A més, en la seua trajectòria professional ha gestionat empreses de màrqueting i comunicació, ha dirigit l'àrea de comunicació del Misteri d’Elx i ha sigut professor de Comunicació Corporativa en l'Institut Mediterrani de Protocol (IMEP).

Fecha: 18/09/2023